**Nur Asmah Hussin**
JL Auto Servis Kg. Jelor,
16800 Pasir Puteh,
Kelantan Darul Naim.
013-3657043

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Unit Kemudahan Kolej** 18 September 2022Aras 3, Kompleks Budisiswa
Universiti Teknologi MARA
40450 Shah Alam, Selangor

Tuan / Puan ,
**Permohonan Rayuan Penempatan Kolej Semester 1 Sesi 2022/2023**

Berhubung perkara di atas, saya Nur Asmah Hussin No. KP 920321-03-6234. No. Matrik IET 120007 ingin membuat rayuan untuk tinggal di asrama Kolej Kediaman Raja Dr Nazrin
Shah (KK12) bagi kemasukan Semester 1 Sesi 2022/2023 setelah gagal mendapat kelayakan menduduki kolej yang dipohon iaitu Kolej Kediaman Raja Dr Nazrin Shah (KK12) melalui online dan juga kolej-kolej lain.

2. Kegagalan permohonan ini telah menyukarkan saya bagi mendapatkan penempatan di luar kerana ia memerlukan kos yang tinggi dan kenderaan sendiri, di mana ia berada di luar kemampuan saya dan keluarga.

3. Untuk makluman tuan, permohonan ini saya ajukan kerana saya merupakan pelajar tahun akhir Sarjana Muda Usuluddin (Sejarah dan Tamadun Islam) yang mana hanya berbaki satu semester pengajian sahaja. Tambahan pula, sebagai pelajar tahun akhir sarjana muda saya sangat memerlukan penempatan di asrama Kolej Kediaman Raja Dr Nazrin Shah (KK12) dalam menyiapkan ‘ﬁnal year paper project’ dan memenuhi kuliah yang berbaki 21 Jam Kredit lagi.

4. Oleh yang demikian, saya memohon jasa baik pihak Tuan untuk memudahkan saya bertemu pensyarah-pensyarah bagi membantu saya dalam pembelajaran juga dalam mencari bahan menyiapkan ‘ﬁnal year paper project’ yang memerlukan banyak masa di perpustakaan dan di fakulti. Ini kerana, kemudahan yang terdapat di dalam asrama seperti ruang belajar dan internet juga amat diperlukan dan membantu saya dalam pembelajaran. Selain itu, kemudahan kenderaan iaitu bas juga diperlukan untuk berulang-alik ke kuliah.

5. Untuk pengetahuan pihak Pengurusan Kolej, saya telah membuat carian rumah sewa tetapi semuanya penuh. Saya hanya menjumpai rumah yang masih kosong terletak agak jauh. Setelah membuat tinjauan, pergerakan dari lokasi tersebut menggunakan kemudahan awam ‘LRT’ yang memakan masa selama 45 minit dan perlu menukar bas untuk sampai ke fakulti.

Saya berharap pihak tuan dapat mempertimbangkan rayuan saya dengan sebaik mungkin tanpa sebarang keraguan. Saya berjanji akan mematuhi peraturan kolej sewajarnya. Respon
positif daripada pihak tuan amatlah saya harapkan dan saya dahulukan dengan ucapan jutaan terima kasih.

Terima Kasih.

Yang Benar,
(NUR ASMAH HUSSIN)